Obert el termini per a participar en les II Distincions a l'excel·lència turística del municipi
01 d’octubre 2024

![](/media/wzyizsdn/cartel-gala-turismo-2024-val_c.jpg?width=850&height=601.1261261261261)

El termini per a la presentació i participació en la II Gala de Turisme, on s'atorguen les Distincions a l'excel·lència turística de Sagunt, ja està obert.

Les empreses que vulguen presentar-se podran fer-ho fins al 27 d'octubre a través del següent formulari: [https://forms.gle/VGi2WmY2YZKuKrNZA](https://forms.gle/VGi2WmY2YZKuKrNZA)

Les distincions compten amb cinc categories diferents: trajectòria, innovació i digitalització, turisme inclusiu i accessible, sostenibilitat i Sicted.

El jurat estarà format per representants de les associacions comercials i empresarials de la comarca, representants de Turisme Comunitat Valenciana, Cambra València i Ajuntament de Sagunt, que valorarà les candidatures presentades i decidirà qui són els guardonats en la segona edició d'estes distincions.

Els criteris sobre els quals valorarà el jurat seran: la singularitat de la iniciativa, la contribució a la desestacionalització de la destinació, la repercussió en mitjans de comunicació i projecció de la marca turística de Sagunt, l'acompliment d'una labor en defensa de la promoció, innovació, modernització o millora de la qualitat o sostenibilitat del sector turístic del municipi i el compromís amb la qualitat demostrat mitjançant una distinció en algun sistema de qualitat.

Com indica la regidora de Turisme, Natalia Antonino: "Anime les empreses del sector turístic a participar, per a ser models per a altres empreses i altres servicis. A més, els ha agraït: "Gràcies a elles es millora la qualitat en el municipi fent una destinació atractiva juntament amb la història, el patrimoni, la cultura i eixa hospitalitat mediterrània que tenim i que ens aporta tant per a ser un lloc referent."

La Gala tornarà a ser un punt de trobada entre totes les empreses i servicis turístics de la ciutat, les mateixes que s'esforcen diàriament per continuar posicionant Sagunt com a municipi turístic referent a la Comunitat Valenciana.

La celebració d'esta segona gala és una mostra més de la unió entre les iniciatives públiques i privades, que són clau per a la valoració i excel·lència turística de Sagunt.

Per a més informació poden dirigir-se a: gestionsicted@aytosagunto.es i 674024765.

*   [](http://www.facebook.com/sharer.php?u=https://aytosagunto.es/va/actualitat/obert-el-termini-per-a-participar-en-les-ii-distincions-a-l-excel-lència-turística-del-municipi/ "Facebook")
*   [](http://twitter.com/share?url=https://aytosagunto.es/va/actualitat/obert-el-termini-per-a-participar-en-les-ii-distincions-a-l-excel-lència-turística-del-municipi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/obert-el-termini-per-a-participar-en-les-ii-distincions-a-l-excel-lència-turística-del-municipi/ "Linked In")
*   [](mailto:?body=https://aytosagunto.es/va/actualitat/obert-el-termini-per-a-participar-en-les-ii-distincions-a-l-excel-lència-turística-del-municipi/)